Након инвазије на Југославију, Јеврејска заједница у Албанији се повећала доласком Јевреја из Македоније и северне Србије, као и избеглица из Немачке, Аустрије и Пољске на Косово, у градовима: Приштина, Призрен и Урошевац. Избеглице нису доживеле прогон на нивоу који су Јевреји доживели на територији под контролом Немачке, јер су Италијани сматрали да су од економског значаја и „представници италијанских интереса у иностранству”. Ипак, Италијани су ухапсили око 150 јеврејских избеглица и траснпортовали их у град Берат у Албанији, где им је пружена прилика да раде за паре. Исто тако, било је ухапшено 192 Јевреја на италијанском пристаништу у Которском заливу, који су пребачени у нацистичким концентрационим логорима у Албанији 27. и 28. јула 1941. године, пре него што су пребачени у логоре у Италији. Чак 2.000 Јевреја тражило је уточиште у Албанији током рата.